《圆蛤》
宋代·唐庚

黄犊鸣水中，相顾皆愕然。探之无所得，有蛙仅如钱。

持问旁舍翁，云此号圆蛤。夏潦涨沟渠，喧呼自酬答。

卒然闻其声，谓当可专车。既见一拊掌，寸莛量有馀。

物生元气中，小大各异趣。蛙质黄牛鸣，持此欲谁附。

我居固已陋，尔鸣良亦村。绵蛮啭黄鹂，我今思故园。

作者简介：唐庚，1070年～1120年在世，北宋诗人。字子西，人称鲁国先生。眉州丹棱（今属四川眉山市丹棱县）唐河乡人。哲宗绍圣（一○九四）进士（清光绪《丹棱县志》卷六），徽宗大观中为宗子博士。经宰相张商英推荐，授提举京畿常平。商英罢相，庚亦被贬，谪居惠州。后遇赦北归，复官承议郎，提举上清太平宫。后于返蜀道中病逝。